**Κεφάλαιο 9ο**

**Γραφήματα και Παρουσιάσεις**

Φύλλο Εργασίας: **Παρουσιάσεις - Διαχείριση Διαφανειών, Εναλλαγή Διαφανειών, Κινήσεις**

**Δραστηριότητα 1η – Διαχείριση Αρχείων**

*Πειραματιστείτε με το διαδραστικό περιεχόμενο «Διαχείριση Διαφανειών».*

Συμπληρώστε κατάλληλα την ενέργεια που αντιστοιχεί σε κάθε κουμπί με μία από τις παρακάτω: *Νέα Διαφάνεια*, *Διπλασιασμός Διαφάνειας, Διαγραφή Διαφάνειας, Διάταξη Διαφάνειας*

|  |  |
| --- | --- |
| **Κουμπί** | **Ενέργεια** |
|  |  |
|  |  |
|  |  |
|  |  |

**Δραστηριότητα 2η – Μεταβάσεις και Κινήσεις**

*Πειραματιστείτε με τα διαδραστικά περιεχόμενα «Εναλλαγή Διαφανειών Video», «Εναλλαγή Διαφανειών», «Κινήσεις» και «Κινήσεις Video».*

Ποιες από τις επόμενες προτάσεις είναι Σωστές (Σ) και ποιες είναι Λανθασμένες (Λ);

1. Μια μετάβαση εφαρμόζεται σε ένα μεμονωμένο στοιχείο σε μία διαφάνεια όπως εικόνα, κείμενο κτλ.
2. Σε μία διαφάνεια μπορούν να οριστούν πολλά εφέ μετάβασης.
3. Ένα εφέ κίνησης εφαρμόζεται σε ένα μεμονωμένο στοιχείο σε μία διαφάνεια όπως εικόνα, κείμενο κτλ.
4. Στις ρυθμίσεις μετάβασης μπορούμε να ρυθμίσουμε το χρόνο που θα προβάλλεται η διαφάνεια μέχρι την προβολή της επόμενης.
5. Προσθήκη ήχου μπορούμε να κάνουμε μόνο σε εφέ μετάβασης και όχι σε εφέ κίνησης.

1………., 2………., 3………., 4………., 5……….,

**Δραστηριότητα 3η – Δημιουργία σύντομης παρουσίασης**

*Μπορείτε να αναζητήσετε βοήθεια στα διαδραστικά περιεχόμενα «Διαχείριση Διαφανειών, «Εναλλαγή Διαφανειών Video», «Εναλλαγή Διαφανειών», «Κινήσεις» και «Κινήσεις Video».*

**Επιλογή θέματος**

Δημιουργήστε μία παρουσίαση για να παρουσιάσετε πολύ συνοπτικά ένα θέμα της επιλογής σας, που άπτεται της ασφάλειας του διαδικτύου. Για το περιεχόμενο της παρουσίασής σας αντλήστε πληροφορίες και υλικό από την ιστοσελίδα του Ελληνικού Κέντρου Ασφαλούς Διαδικτύου <https://saferinternet4kids.gr/> . Αρχικά, περιηγηθείτε στην προαναφερθείσα ιστοσελίδα και στη συνέχεια συγκεντρώστε το υλικό που θα χρησιμοποιήσετε στην παρουσίαση σας.

**Τεχνικές προδιαγραφές**

Η παρουσίαση σας

* θα αποτελείται από 6 έως 10 διαφάνειες.
* θα περιλαμβάνει μία διαφάνεια τίτλου με τον τίτλο του θέματος και τα ονόματα των μελών της ομάδας.
* θα εμπεριέχει τουλάχιστον 4 εικόνες σχετικές με το θέμα.
* θα έχει εφαρμοστεί κάποιο εφέ μετάβασης (είτε ίδιο, είτε διαφορετικό) σε όλες τις διαφάνειες της παρουσίασης.
* θα περιλαμβάνει τουλάχιστον μία διαφάνεια στα στοιχεία της οποίας θα έχει εφαρμοστεί κάποιο εφέ κίνησης.
* θα περιλαμβάνει ως τελευταία, μία διαφάνεια στην οποία παρουσιάζονται οι πηγές σας.